Rozhodnutie Komisie
zo 17. októbra 1996,
ktorým sa mení a dopĺňa rozhodnutie Rady 79/542/EHS, ktorým sa zostavuje zoznam tretích krajín, z ktorých členské štáty povolia dovoz hovädzieho dobytka, ošípaných, equidae, oviec a kôz, čerstvého mäsa a mäsových výrobkov
(Text s významom pre EHP)
(96/624/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS z 12. decembra 1972 o problémoch zdravotných a veterinárnych kontrol pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín [1], ktorá bola naposledy zmenená a doplnená Aktom o pristúpení Rakúska, Fínska a Švédska, a najmä na jeho článok 3,
keďže rozhodnutie Rady 79/542/EHS [2], ktoré bolo naposledy zmenené a doplnené rozhodnutím Komisie 96/605/ES [3], zostavuje zoznam tretích krajín, z ktorých členské štáty povolia dovoz hovädzieho dobytka, ošípaných, equidae, oviec a kôz, čerstvého mäsa a mäsových výrobkov;
keďže argentínske a uruguajské orgány poskytli Komisii uspokojivé informácie o zdravotnej situácii a veterinárnych štruktúrach, ktoré v oboch krajinách zodpovedajú za kontrolu mäsa divo žijúcich párnokopytníkov;
keďže orgány Českej republiky poskytli Komisii uspokojujúce informácie o zdravotnej situácii a veterinárnych štruktúrach, ktoré zodpovedajú za prevenciu klasického moru ošípaných u diviakov;
keďže sa v dôsledku toho musí zmeniť a doplniť rozhodnutie 79/542/EHS;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k smernici 79/542/EHS sa nahrádza prílohou k tejto smernici.
Článok 2
Toto rozhodnutie je adresované členským štátom.
V Bruseli 17. októbra 1996